Taņa Džunji

Taņa Džunji (, ; dzimusi  Čuncjinā) ir Ķīnas starptautiskā lielmeistare šahā (2009). 16. Pasaules čempione šahā (03.03.2017 - 18.05.2018).

 Biogrāfija 
No 2000. līdz 2003. gadam četras reizes piedalījusies Pasaules junioru šaha čempionātos: 2000. gadā uzvarējusi U10 vecuma grupā, 2001. gadā atkārtojusi šo panākumu, 2002. gadā uzvarējusi U12 vecuma grupā, bet 2003. gadā U12 vecuma grupā izcīnījusi bronzas medaļu. 2004. gadā Elistā debitējusi Pasaules sieviešu šaha čempionātā pēc izslēgšanas sistēmas, kur jau 1. kārtā zaudējusi Antoanetai Stefanovai.2004 FIDE Knockout Matches 2008. gadā Naļčikā Pasaules sieviešu šaha čempionātā pēc izslēgšanas sistēmas 1. kārtā uzvarējusi Tanju Sačdevu, bet 2. kārtā zaudējusi Pīa Kramlingai.2008 FIDE Knockout Matches 2008. gadā bijusi bronzas laureāte Ķīnas sieviešu šaha čempionātā. 2011. gadā Universiādē Šeņdžeņā izcīnījusi zelta medaļu. 2012. gadā izcīnījusi bronzas medaļu Āzijas sieviešu šaha čempionātā un kļuvusi par Pasaules studenšu šaha čempioni Gimarainšā. 2013. gadā Āzijas sieviešu šaha čempionātā ieņēmusi otro vietu, bet Universiādē Kazaņā ieguvusi bronzas medaļu. 2014. gadā atkārtoti kļuvusi par Āzijas sieviešu šaha čempionāta bronzas medaļnieci.

Sekmīgi pārstāvējusi Ķīnas komandu lielākajos komandu šaha turnīros:
 Pasaules šaha olimpiādēs piedalījusies 3 reizes (2008, 2014-2016). Komandu vērtējumā izcīnījusi zelta (2016) un sudraba (2014) medaļas. Individuālajā vērtējumā izcīnījusi zelta (2016) medaļu;OlimpBase :: Women's Chess Olympiads :: Tan Zhongyi
 Āzijas komandu šaha čempionātos piedalījusies 3 reizes (2012-2016). Komandu vērtējumā izcīnījusi 2 zelta (2012, 2016) medaļas. Individuālajā vērtējumā izcīnījusi zelta (2014) un 2 sudraba (2012, 2016) medaļas;OlimpBase :: Women's Asian Team Chess Championship :: Tan Zhongyi
 Pasaules komandu šaha čempionātos piedalījusies 6 reizes (2009-2019). Komandu vērtējumā izcīnījusi 2 zelta (2011, 2019), 2 sudraba (2013, 2017) un bronzas (2015) medaļas. Individuālajā vērtējumā izcīnījusi 3 zelta (2009, 2011, 2013) medaļas.OlimpBase :: World Women's Team Chess Championship :: Tan Zhongyi
200px|left|thumb|Taņa Džunji 42. šaha olimpiādē (2016) saņem individuālo zelta medaļu

Par panākumiem turnīros FIDE 2009. gadā Taņai Džunji piešķīra starptautiskās lielmeistares (WGM) nosaukumu.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Sabinu Frančesku Foišoru, 2. kārtā uzvarējusi Annu Ušeņinu, 3. kārtā uzvarējusi Padminī Routu, ceturtdaļfinālā uzvarējusi Dzjui Veņdzjuņu, pusfinālā uzvarējusi Dronavalli Hāriku, bet finālā uzvarējusi Annu Muzičuku ar 3½:2½ un kļuvusi par Pasaules čempioni šahā. 2018. gada maijā Šanhajā un Čuncjinā mačā par Pasaules čempiones šahā nosaukumu ar 4½:5½ zaudējusi savai tautietei Dzjui Veņdzjuņai.

2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Suņu Fanhui, bet 2. kārtā zaudējusi Gulruhbegimai Tohirdžonovai.Women’s World Championship 2018

2019. gadā Kazaņā kopā ar Katerinu Lagno dalījusi 3.-4. vietu pretendenšu turnīrā (uzvarēja Aleksandra Gorjačkina).ChessPro. Турнир претенденток. Казань, Россия 2019. Все о турнире

2021. gada maijā uzvarējusi Ķīnas sieviešu šaha čempionātā.2021 China chess championship (Women) 2021. gada augustā Sočos izcīnījusi 3. vietu FIDE Pasaules kausa izcīņā sievietēm un nodrošinājusi tiesības spēlēt pretendenšu turnīrā.

2022. gada septembrī Astanā ierindojusies 8. vietā FIDE sieviešu Grand Prix izcīņas posmā.FIDE Women's Grand Prix Series 2022-2023 - 1st Leg - Nur-Sultan (Astana) KAZ 2022. gada novembrī Dzjansu uzvarējusi Ķīnas sieviešu šaha čempionātā.Chinese Championship 2022: Dai Changren and Tan Zhongyi win titles

2022. gada novembrī un decembrī Hivā ceturtdaļfināla pretendenšu mačā uzvarējusi Katerinu Lagno ar rezultātu 4½:3½, un pusfināla mačā bijusi pārāka par Aleksandru Gorjačkinu ar rezultātu 2½:1½.Women's Candidates Tournament 2022-2023: All The Information - Chess.com 2023. gada aprīlī Čuncjinā pretendenšu turnīrā finālā zaudējusi Lei Tindzje ar rezultātu 1½:3½.Lei Tingjie wins the FIDE Women's Candidates

2022. gada decembrī Almati uzvarējusi Pasaules ātrā šaha čempionātā sievietēm, papildu mačā ar 1½:½ pieveicot Dinaru Saduakasovu,2022 FIDE World Rapid & Blitz Championship Rapid Women bet Pasaules šaha ātrspēles čempionātā sievietēm dalījusi 3.-4. vietu.2022 FIDE World Rapid & Blitz Championship Blitz Women

2023. gada februārī Minhenē ierindojusies 7. vietā FIDE sieviešu Grand Prix izcīņas posmā.FIDE Women GP Series 2022-23 - Munich 2023. gada maijā Nikosijā dalījusi 2.-4. vietu FIDE sieviešu Grand Prix izcīņas posmā (turnīrā uzvarēja Dinara Vāgnere).Standings — FIDE Grand prix 2023

2023. gada augustā Baku izcīnījusi 4. vietu FIDE Pasaules kausa izcīņā sievietēm, pusfinālā piekāpjoties Aleksandrai Gorjačkinai, bet mačā par 3. vietu - Annai Muzičukai.Women's Chess World Cup 2023 2023. gada novembrī Daglasā izcīnījusi 3. vietu "FIDE Women's Grand Swiss" turnīrā sievietēm un iekļuvusi 2024. gada FIDE Pretendenšu turnīrā.023 FIDE Women's Grand Swiss

2024. gada aprīlī Toronto uzvarējusi Pasaules šaha čempionāta pretendenšu turnīrā un izcīnījusi tiesības uz maču par Pasaules šaha čempiona nosaukumu ar Dzjui Veņdzjuņu.FIDE Women’s Candidates Tournament 2024

2024. gada jūnijā Sentluisā uzvarējusi starptautiskajā lielmeistaru šaha turnīrā Cairns Cup.Cairns Cup 2024: Tan Zhongyi clinch title 2024. gada novembrī Šimkentā izcīnījusi 2. vietu FIDE sieviešu Grand Prix izcīņas posmā.FIDE WGP Shymkent: Goryachkina clinches victory

2025. gada februārī Monako izcīnījusi 4. vietu FIDE sieviešu Grand Prix izcīņas posmā.FIDE Women's Grand Prix 2024/2025 - Monaco

2025. gada aprīlī Šanhajā un Čuncjinā mačā par Pasaules šaha čempiones nosaukumu ar 2½:6½ (+1, =3, -5) zaudējusi Dzjui Veņdzjuņai.GM Ju Wenjun has beaten GM Tan Zhongyi 6.5-2.5 to win the 2025 FIDE Women

2025. gada maijā Austrijā izcīnījusi 3. vietu FIDE sieviešu Grand Prix izcīņas posmā.FIDE Women's Grand Prix 2024/25 - 6th leg, Austria 2025. gada jūnijā Sentluisā ierindojusies 9. vietā starptautiskajā lielmeistaru šaha turnīrā Cairns Cup.Cairns Cup 2025

2025. gada jūlijā Batumi izcīnījusi 3. vietu FIDE Pasaules kausa izcīņā sievietēm un iekļuvusi Pasaules šaha čempionāta pretendenšu turnīrā.Results – FIDE Women's World Cup 2025 – Batumi, Georgia 2025. gada septembrī Samarkandā izcīnījusi 4. vietu "FIDE Women's Grand Swiss" turnīrā sievietēm.FIDE Grand Swiss Tournament 2025 Women

 Personīgā dzīve 
2009. gadā absolvējusi Šanhajas Finanšu un ekonomikas universitātes Juridisko fakultāti.Tan Zhongyi, an outstanding alumnus of the School of Law

 Atsauces 

 Ārējās saites 

Kategorija:1991. gadā dzimušie
Kategorija:Čuncjinā dzimušie
Kategorija:Ķīnas šahisti
Kategorija:Pasaules čempiones šahā